
Република Србија

КОМИСИЈА ЗА АКРЕДИТАЦИЈУ И

ПРОВЕРУ КВАЛИТЕТА

Број: 612-00-01923/2013-04
31.01.2014. године

Б е о г р а д


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 31.01.2014. године, донела је

О Д Л У К У

о акредитацији студијског програма

мастер академских студија

Утврђује се да УНИВЕРЗИТЕТ ПРИВРЕДНА АКАДЕМИЈА-ФАКУЛТЕТ ЗА ЕКОНОМИЈУ И ИНЖЕЊЕРСКИ МЕНАЏМЕНТ са седиштем у  DOCVARIABLE ConvertString(Adresa,1,5) \* MERGEFORMAT Нови Сад, Цвећарска 2,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 101661892, Матични број: 08728461, испуњава прописане стандарде за акредитацију студијског програма: ПОСЛОВНА ЕКОНОМИЈА И ФИНАНСИЈЕ - мастер академске студије у пољу друштвено-хуманистичких наука и области економских наука за упис 100 (сто) студената у прву годину у седишту Установе за извођење на српском и енглеском језику
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ПРИВРЕДНА АКАДЕМИЈА-ФАКУЛТЕТ ЗА ЕКОНОМИЈУ И ИНЖЕЊЕРСКИ МЕНАЏМЕНТ са седиштем у  DOCVARIABLE ConvertString(Adresa,1,5) \* MERGEFORMAT Нови Сад, Цвећарска 2,  DOCVARIABLE ConvertString(Sediste,1,5) \* MERGEFORMAT НОВИ САД, је дана 27.09.2013. године поднела захтев за акредитацију студијског програма  Мастер академске студије – ПОСЛОВНА ЕКОНОМИЈА И ФИНАНСИЈЕ у пољу друштвено-хуманистичких наука и области економских наука под бројем 612-00-01923/2013-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ПРИВРЕДНА АКАДЕМИЈА-Факултет за економију и инжењерски менаџмент и предлог одлуке, достављени су Комисији за акредитацију и проверу квалитета.
Студијски програм припада пољу друштвено-хуманистичких наука и области економских наука што је у складу са законом и листом области коју је утврдио  Национални савет. Назив диломе МАСТЕР ЕКОНОМИСТА је у складу са листом звања коју је утврдио Национални савет, а дужина студија 1 годину је у складу са законом.
Програм је прихваћен 23.04.2013. године од стране Сената Универзитета у Новом Саду, а на Наставно научном већу Факултета 17.04.2013. године. 

Студијски програм садржи све законом предвиђене елементе и има предвиђени број ЕСПБ. Број ЕСПБ након завршених студија је 60
 Установа је објавила публикацију о студијском програму: Инфирматор за школску 20012/20013,  и подаци су такође присутни на сајту установе www. fimek.edu.rs.
Студијски програм обезбеђује стицање компетенција за препознатљиве и јасне професије и занимања.
Сврха је јасно и недвосмислено формулисана и у складу је са основним задацима и циљевима установе.
Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 
Jасно је наведено које опште и предметно специфичне способности студенти стичу савладавањем програма.
Структура курикулума обухвата распоред предмета по семестрима, фонд часова и број ЕСПБ. Студенти на једној године студија остварују 600 часова активне наставе годишње, или 20 часа  недељно, са 12,5 часова предавања и вежби или 62,5 %, а од тога 7,0 часова недељно предавања или 56% чиме је испуњен законски услов да студент мора имати најмање 20 часова активне наставе недељно, односно 600 часова годишње и минимум 50 % предавања и вежби, а од тога најмање 50% предавања. Заступљен је СИР са 7,5 часова недељно и 5 бодова.
Од укупног броја предмета: 3 је обавезних и теоријске и експерименталне подлоге мастер рада, и 2 изборна који се бирају са листе од 6 изборних предмета при чему је изборност 68,33%. У курикулуму је предвиђена стручна пракса од 45 часова и 1 ЕПСБ и мастер рада са 17 ЕПСБ. 
Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  
Установа је приложила описе везане за завршни рад и стручну праксу и СИР.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са три рограма иностране високошколске установе:.
Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. 

Студенти полагањем испита стичу одређени број ЕСПБ. Број ЕСПБ je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Установа реализује 13 студијских програма на свим нивоима  са 66 наставника у  од тога је 31 (77,5 %) у сталном радном односу и 9 (22,5 %) у допунском, 33 сарадника  од тога 31 (93,94 %) у сталном радном радном односу 2 (6,06 %) у допунском са просечним оптерећењем наставника 5,69 часова недељно, сарадника 7,65 часова недељно. Наставници запослени са пуним радним временом држе 81,59% наставе.

Укупан број наставника је довољан да покрије укупан број часова наставе на студијском програму.  У реализацији студијског програма мастер академских студија Пословна економија и финансије укључено је 13 наставника и то: 12 у сталном радном односу са пуним радним временом и 1 по уговору и за све су дате копије радних књижица, уговори и сагласности. Просечно оптерећење наставника на студијском програму 1,29 часова недељно. Нема наставника са ангажовањем већим од 12 часова недељно. 
Испуњен је захтев да је најмање 70 % часова, од активне наставе коју држе наставници  са пуним радним временом.
Број сарадника 9  од чега 4 сарадника са пуним радним временом и 5 сарадника са допунским је довољан да покрије укупан број часова наставе на студијском програму. Просечно оптерећење сарадника на студијском програму 2,67 часоваа недељно.
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука. 
Обезбеђен је одговарајући простор за извођење наставе. Укупна бруто површина износи 4.547,78 м2 или 2,59 м2/студенту и рад у две смене. Са овим је испуњен стандард који захтева најмање 2 м2 по студенту при раду у две смене. Листа просторија је: амфитеатар 4 са 180/100/100/200 места, учионица 40 са 30 до 50 места, библиотека са читаоницом са 16 места, читаоница са 30 места, компјутерске лабораторије 1 са 30 рачунара. Поред тога Факултет је обезбедио простор за Студентски парламент 12 места са 8 чалнова, секретаријат 2 места, студентску службу са 3 места, наставничких кабинета 15 са по 3 места, простор за ИТ подршку, службу за мастер и докторске студије са 3 места, декан и продекан за наставу 2 места, продекан за науку и међунарсодну сарадњу са 2 места,  маркетинг правне службе са 3 места. Укупно 2.251 место.

На студијском програму уписује се 100 студената. 

Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Постоје библиотечки ресурси релевантни за извођење студијског програма.
Високошколска установа је обезбедила покривеност предмета одговарајућом уџбеничком литературом са укупно 235 библиотечких јединица, уџбеника 29 и читаоницу са 16 места. Обезбеђена је опремљеност училима и помоћним наставним средствима за нормално одвијање наставног процеса (72 јединице научне опреме).

Установа је установила процедуре за праћење квалитета студијског програма и има уведен систем квалитета ИСО 9001:2000 и међународну акредитацију акредитационог тела из Манчестера - Велика Британија ISOQAR са контролом сваке 3 године.

Установа је акредитована као Научно истраживачка организација од стране Министарства за науку и технолошки развој Републике Србије.
Установа је установила процедуре за праћење квалитета студијског програма.
Установа је формирала Одбор за квалитет и самовредновање и комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет која броји 14 чланова из реда: наставника, сарадника, ненаставног особља и студената.

Kомисија за акредитацију и проверу квалитета, утврдила је да високошколска установа УНИВЕРЗИТЕТ ПРИВРЕДНА АКАДЕМИЈА - Факултет за економију и инжењерски менаџмент за студијски програм  Мастер академске студије – ПОСЛОВНА ЕКОНОМИЈА И ФИНАНСИЈЕ у пољу друштвено-хуманистичких наука и области економских наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК
Проф. др  Ендре Пап

УВЕРЕЊЕ

О АКРЕДИТАЦИЈИ СТУДИЈСКОГ ПРОГРАМА
МАСТЕР АКАДЕМСКИХ СТУДИЈА

УНИВЕРЗИТЕТ ПРИВРЕДНА АКАДЕМИЈА-ФАКУЛТЕТ ЗА ЕКОНОМИЈУ И ИНЖЕЊЕРСКИ МЕНАЏМЕНТ са седиштем у  DOCVARIABLE ConvertString(Adresa,1,5) \* MERGEFORMAT Нови Сад, Цвећарска 2,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 101661892, Матични број: 08728461, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  Мастер академске студије – ПОСЛОВНА ЕКОНОМИЈА И ФИНАНСИЈЕ у пољу друштвено-хуманистичких наука и области економских наука за упис 100 (сто) студената у прву годину у седишту Установе за извођење на српском и енглеском језику.

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

